burgasdotpro/wikipedia huggingface dataset:
Majstrovstvá Európy v basketbale mužov 1953

Majstrovstvá Európy v basketbale mužov 1953 bol v poradí 8. turnaj majstrovstiev Európy v basketbale mužov, ktoré organizuje Európska basketbalová federácia (FIBA Europe). Konal sa v Moskve, v Sovietskom zväze v dňoch od 23. mája4. júna 1953, za účasti 17 tímov. Nováčikmi podujatia boli družstvá Izraela a Švédska. Zápasy sa odohrali na futbalovom štadióne Centralnyj stadion Dinamo. Titul obhájil domáci , ktorý sa vo finálovej skupine umiestnil pred a .
Turnaj zároveň slúžil ako kvalifikácia európskych družstiev na Majstrovstvá sveta 1954, ktoré organizovala Brazília. Kvalifikovali sa na ne 3 najlepšie družstvá.
Konečné poradie.
Pozn.: Brazílska vláda odoprela udeliť družstvám z komunistických krajín víza, preto namiesto Sovietskeho zväzu a Maďarska na MS postúpili Izrael a Juhoslávia.
Majstrovstvá Európy v basketbale mužov 1955

Majstrovstvá Európy v basketbale mužov 1955 bol v poradí 9. turnaj majstrovstiev Európy v basketbale mužov, ktoré organizuje Európska basketbalová federácia (FIBA Europe). Konal sa v Budapešti, v Maďarsku v dňoch od 7.19. júna 1955, za účasti 18 tímov. Zápasy sa odohrali na futbalovom štadióne Népstadion, na ihrisku ktorého bola potiahnutá palubovková podlaha. Titul získalo domáce , ktoré sa vo finálovej skupine umiestnilo pred a obhajcom prvenstva zo .
Archivácia WWW

Archivácia WWW (archivácia internetu, archivácia webu) je proces získavania a dlhodobého uchovávania častí obsahu WWW a údajov, ktoré boli zverejnené na internete a zabezpečenie ich sprístupňovania pre budúcich bádateľov, historikov a verejnosť. Archivovanie sa obvykle vykonáva automaticky pomocou robotov.. Najväčšou inštitúciou, ktorá sa archiváciou WWW zaoberá je Internet Archive, na Slovensku Univerzitná knižnica v Bratislave.
Zber WWW.
Zbierajú sa obvykle všetky súčasti obsahu WWW, vrátane HTML, štýlov CSS, JavaScriptu, digitálnych obrázkov a multimediálnych súborov. Ukladajú sa tiež metadáta súvisiace s týmito objektami, ako sú informácie o tom, kedy bol objekt získaný, akého je typu, akou technológiou bol zozbieraný, aký je veľký atď. Metadáta sú dôležité na určenie autenticity a pôvodnosti údajov.
Najčastejšie sa WWW zbiera pomocou robotov, ktoré vidia stránky podobne ako používateľ. Používané roboty sú napríklad:
Lemesos

Lemesos (o názvoch pozri nižšie) je druhé najväčšie mesto na Cypre.
Charakteristika.
Podľa údajov z roku 2011 v meste žije celkovo 235 056 obyvateľov. Leží v zálive Akrotiri na južnom pobreží ostrova a je správnym centrom rovnomennej eparchie a zároveň najväčším cyperským prístavom. Mesto je tiež významné z hľadiska cestovného ruchu, obchodu a služieb. Je sídlom Cyperskej technickej univerzity. Návštevníkov láka na kultúrno-historické zaujímavosti, archeologické náleziská, široké spektrum ubytovacích zariadení a veľké maríny, ktoré boli vybudované v blízkosti starého mesta.
Neďaleko mesta se nachádza britská vojenská základňa Akrotiri.
Majstrovstvá Európy v basketbale mužov 1957

Majstrovstvá Európy v basketbale mužov 1957 bol v poradí 10. turnaj majstrovstiev Európy v basketbale mužov, ktoré organizuje Európska basketbalová federácia (FIBA Europe). Konal sa v Sofii, v Bulharsku v dňoch od 20.30. júna 1957, za účasti 16 tímov. Zápasy sa odohrali na futbalovom štadióne Stadion Levski Spartak. Svoj štvrtý titul získal , ktorý sa vo finálovej skupine umiestnil pred domácim a . Strieborné Bulharsko získalo svoju prvú medailu.
Turnaj zároveň slúžil ako kvalifikácia európskych družstiev na Majstrovstvá sveta 1959, ktoré organizovalo Čile. Kvalifikovali sa na ne 2 najlepšie družstvá.
Nemecký spolkový snem

Nemecký spolkový snem () je nemecký parlament, jeden z dvoch nemeckých zákonodarných orgánov, so sídlom v Berlíne.
Druhým ústavným orgánom podieľajúcim sa na legislatívnom procese je Spolková rada. Snem je volený priamou voľbou a v nemeckom politickom systéme to je jediný spolkový ústavný orgán s bezprostrednou demokratickou legitimitou.
Spolkový snem má minimálne 598 poslancov (oficiálne nazývaných "Člen Nemeckého spolkového snemu", nemecky ) a jeho normálne funkčné obdobie trvá štyri roky.
Kvôli volebnému systému a existencii tzv. vyrovnávacích mandátov počet poslancov kolíše; v roku 2013 ich bolo 630, v roku 2017 dokonca 709. V týchto voľbách uspela i krajne pravicová populistická Alternatíva pre Nemecko (AfD) s 94 mandátmi. Frauke Petryová, vtedajšia predsedníčka, však z klubu vystúpila a je vedená ako nezaradená.
Charakteristika.
Ako ústavný orgán má Spolkový snem rad funkcií. Okrem zákonodarnej funkcie (vytvára spolkové právo a mení ústavu) schvaľuje medzinárodné zmluvy so štátmi i organizáciami a prijíma spolkový rozpočet. V rámci svojej kreatívnej funkcie menuje spolkového kancelára a podieľa sa na voľbe spolkového prezidenta, spolkových sudcov a členov ďalších spolkových orgánov. Vykonáva parlamentnú kontrolu vlády a spolkovej exekutívy a kontroluje nasadenie Bundeswehru a tajných služieb. Politicky je tiež významná verejnoprávna funkcia podľa ktorej má Spolkový snem za úlohu vyjadrovať priania obyvateľstva a tiež informovať obyvateľstvo.
Majstrovstvá Európy v basketbale mužov 1959

Majstrovstvá Európy v basketbale mužov 1959 bol v poradí 11. turnaj majstrovstiev Európy v basketbale mužov, ktoré organizuje Európska basketbalová federácia (FIBA Europe). Konal sa v Istanbule, v Turecku v dňoch od 21.31. mája 1959, za účasti 17 tímov. Nováčikmi podujatia boli družstvá Iránu a NDR; družstvo Španielska sa zasa predstavilo po 24 rokoch. Zápasy sa odohrali na futbalovom štadióne Mithat Paşa Stadyumu, na ihrisku ktorého bola potiahnutá palubovková podlaha. Titul obhájil , ktorý sa vo finálovej skupine umiestnil pred a . 
Boli to posledné ME, ktorých zápasy sa odohrali na outdoorových štadiónoch. Po týchto ME zaviedla FIBA Europe pravidlo, podľa ktorého museli už mať organizátorské krajiny vybudované športové haly.
Majstrovstvá Európy v basketbale mužov 1935

Majstrovstvá Európy v basketbale mužov 1935 bol prvý turnaj majstrovstiev Európy v basketbale mužov, ktoré organizuje Európska basketbalová federácia (FIBA Europe). Konal sa v Ženeve, vo Švajčiarsku v dňoch od 1.4. mája 1935, za účasti 10 tímov. Zápasy sa odohrali vo vystavovacej hale Palais des Expositions. Titul získalo , ktoré vo finálovom stretnutí zvíťazilo nad . Bronzové skončilo po výhre v stretnutí o 3. miesto nad domácim .
Myšlienka zorganizovať turnaj ME padla v roku 1933 a turnaj mal slúžiť ako skúška pred Letnými olympijskými hrami 1936 v Berlíne, kde bol basketbal prvýkrát zahrnutý medzi olympijské športy. Zaujímavosťou bolo, že víťazným družstvám neboli udelené medaily, táto tradícia začala až neskôr. Víťaz turnaja mal právo zorganizovať nasledujúci turnaj, čo aj Lotyšsko využilo a v roku 1937 zorganizovalo druhý turnaj ME.
Joseph Maréchal

Joseph Maréchal (* 1. júl 1878, Charleroi, Belgicko† 11. december 1944, Leuven) bol belgický jezuita, katolícky kňaz, významný predstaviteľ novoscholastickej filozofie.
Životopis.
Do Spoločnosti Ježišovej vstúpil v roku 1895. Následne študoval filozofiu, teológiu, psychológiu a zoológiu. V roku 1905 získal na univerzite v Leuvene doktorát z prírodných vied.
Za kňaza bol vysvätený v roku 1908.
V rokoch 1919 až 1935 pôsobil ako profesor filozofie na jezuitskej teologickej fakulte v Leuven-Eegenhovene.
Maréchal konfrontoval novotomizmus s filozofiou Immanuela Kanta a nemeckého idealizmu. Známymi sa stali aj jeho štúdie o psychológii mystikov.
Vo svojom najvýznamnejšom diele – "Le point de départ de la métaphysique" (Východiskový bod metafyziky) – predstavil unikátnu syntézu Kantovej teórie poznania a metafyziky poznania Tomáša Akvinského.
Maréchal interpretoval Kantove apriórne podmienky poznania v zmysle scholastickej náuky o formálnom objekte poznania ("obiectum formale"). Rozum (nem. "Vernunft") má však v Maréchalovej filozofii, na rozdiel od Kanta, nielen regulatívnu funkciu, ale dokáže „uchopiť“ samotné bytie. Na poznávaní bytia má svoj podiel tiež rozvažovanie (nem. "Verstand") a zmyslové vnímanie.
Maréchal sa významnou mierou zaslúžil o rozvoj novoscholastiky, predovšetkým tzv. "transcendentálneho tomizmu". Jeho nasledovníkmi boli napr.: Bernard Lonergan, Karl Rahner, Johannes Baptist Lotz.
Majstrovstvá Európy v basketbale mužov 1937

Majstrovstvá Európy v basketbale mužov 1937 bol v poradí 2. turnaj majstrovstiev Európy v basketbale mužov, ktoré do roku 1950 organizovala Medzinárodná basketbalová federácia (FIBA). Konal sa v Rige, v Lotyšsku v dňoch od 2.7. mája 1937, za účasti 8 tímov. Nováčikom podujatia bola štvorica družstiev: Egypt, Estónsko, Litva a Poľsko. Keďže Egypt nemal v tej dobe žiadnych súperov na africkom kontinente, dostal výnimku účastniť na európskeho podujatia. Titul získal nováčik z , ktorý vo finálovom stretnutí zvíťazil nad .
Podľa pravidiel FIBA mal víťaz predchádzajúceho turnaja právo zorganizovať nasledujúci turnaj, čo aj Lotyšsko využilo. Zápasy sa odohrali v priestoroch bývalej továrne, ktorá bola pretvorená na športové centrum "Sporta Nams" s kapacitou 3 000 divákov.
Majstrovstvá Európy v basketbale mužov 1939

Majstrovstvá Európy v basketbale mužov 1939 bol v poradí 3. turnaj majstrovstiev Európy v basketbale mužov, ktoré do roku 1950 organizovala Medzinárodná basketbalová federácia (FIBA). Konal sa v Kaunase, v Litve v dňoch od 21.28. mája 1939, za účasti 8 tímov. Pôvode prejavilo záujem zúčastniť sa až 17 krajín. Nováčikom podujatia bolo družstvo Fínska. Titul obhájila domáca , ktorá sa v jedinej hranej skupine umiestnila pred a .
Podľa pravidiel FIBA mal víťaz predchádzajúceho turnaja právo zorganizovať nasledujúci turnaj, čo aj Litva využila. Zápasy sa odohrali v novopostavenej aréne Kauno sporto halė s kapacitou 11 000 divákov (z toho bolo 3 500 miest na sedenie), ktorá bola postavená špeciálne pre tieto ME a tiež rýchlorastúcu basketbalovú popularitu, pretože v meste vtedy existovala iba jedna telocvičňa (pre 1 000 divákov) a tá nepostačovala pre potreby európskeho podujatia.
Inkognito (televízna relácia)

Inkognito je zábavná relácia, ktorú vysielala JOJ od 1. septembra 2003 do 28. júna 2007. Je založená na tom, že štyria mediálne známi ľudia hádajú profesie pozvaných ľudí. Navyše na konci so zakrytými očami hádajú ďalšiu, tentoraz tiež mediálne známu osobu. V roku 2015 sa televízia JOJ rozhodla reláciu vrátiť na televízne obrazovky. Moderátorom relácie je Vlado Voštinár.
Kontroverzia.
Licencia.
20. februára 2007 bolo oznámené, že Prima zrušila českú verziu relácie "Inkognito". Dôvodom malo byť to, že produkčná spoločnosť Maya mala ukradnúť formát spoločnosti Fremantle. Maya obvivenia odmietla. V auguste 2007 aj samotný vlastník licencie obvinil spoločnosť z krádeže a televízia JOJ sa rozhodla reláciu ukončiť. To ale pre JOJ nebol jediný dôvod, ďalším dôvodom bola nízka sledovanosť.
Zatiaľ čo Prima reláciu premenovala a vysielala pod názvom "Hádej, kdo jsem!", JOJ sa v roku 2015 rozhodla reláciu vrátiť s rovnakým názvom, avšak už pod originálnou licenciou od spoločnosti Fremantle.
Prima od augusta 2021 opäť vyrába v štúdiu TV JOJ české "Inkognito" podľa licencie od Fremantle.
Vtipy.
27. septembra 2017 uložila Rada pre vysielanie a retransmisiu televízii JOJ pokutu 3 319 € za čierny humor o amputáciách končatín z vydania, ktoré JOJ vysielala 23. marca 2017. Vtipy mali podľa regulátora zasahovať do ľudskej dôstojnosti.
Série.
Pozri aj "Zoznam častí televíznej relácie Inkognito"
Majstrovstvá Európy v basketbale mužov 1946

Majstrovstvá Európy v basketbale mužov 1946 bol v poradí 4. turnaj majstrovstiev Európy v basketbale mužov, ktoré do roku 1950 organizovala Medzinárodná basketbalová federácia (FIBA). Konal sa v Ženeve, vo Švajčiarsku v dňoch od 30. apríla4. mája 1946, za účasti 10 tímov. Nováčikmi podujatia boli družstvá Anglicka, Luxemburska a Holandska. Švajčiarsko organizovalo európsky šampionát mužov druhýkrát, keď predtým hostilo toto poduajtie v roku 1935, rovnako v Ženeve. Zápasy sa odohrali vo vystavovacej hale Palais des Expositions. Titul získalo , ktoré vo finálovom stretnutí zvíťazilo nad . Bronzové získalo svoju prvú medailu.
Od posledného turnaja ME ubehlo 7 rokov, kvôli 2. svetovej vojne. Hoci sa v roku 1941, teda dva roky od predchádzajúceho turnaja, mali konať majstrovstvá v Litve, boli kvôli prebiehajúcej svetovej vojne a sovietskej okupácii v Litve zrušené. FIBA pôvodne plánovala zorganizovať prvý povojnový turnaj ME už v roku 1945, ale väčšina národných federácii bola zrušených a samotní hráči boli v ozbrojených zložkách; niektoré štáty Európy zasa zmizli (všetky pobaltské štáty boli pripojené k Sovietskemu zväzu).
Majstrovstvá Európy v basketbale mužov 1949

Majstrovstvá Európy v basketbale mužov 1949 bol v poradí 6. turnaj majstrovstiev Európy v basketbale mužov, ktoré do roku 1950 organizovala Medzinárodná basketbalová federácia (FIBA). Konal sa v Káhire, v Egypte v dňoch od 15.22. mája 1949, za účasti 7 tímov. Nováčikom podujatia bola štvorica družstiev: Grécko, Libanon, Sýria a Turecko. Zápasy sa odohrali v priestoroch Heliopolis University. Titul získal domáci , ktorý sa v jedinej hranej skupine umiestnil pred a . Bronzové získalo svoju prvú medailu.
Pôvodne mal turnaj usporiadať Sovietsky zväz, ako víťaz posledného turnaja, ten však organizáciu odmietol. Strieborné Česko-Slovensko hostilo posledný turnaj a tak bol oslovený Egypt, ktorého družstvo skončilo naposledy bronzové. Viacero európskych družstiev sa kvôli drahej a málo bezpečnej leteckej doprave na tento turnaj neprihlásilo, preto FIBA kvôli menšiemu počtu tímov prizvala aj ďalšie neeurópske tímy v podobe Libanonu a Sýrie. Turnaj zároveň slúžil ako kvalifikácia družstiev na Majstrovstvá sveta 1950, ktoré organizovala Argentína. Kvalifikovalo sa na ne iba víťazné družstvo.
Majstrovstvá Európy vo volejbale mužov 1948

Majstrovstvá Európy vo volejbale mužov 1948 bol prvý turnaj majstrovstiev Európy vo volejbale mužov, ktoré do roku 1963 organizovala Medzinárodná volejbalová federácia (FIVB). Konal sa v dňoch od 24.26. septembra 1948 v Ríme, v Taliansku, za účasti 6 tímov. Pôvodne sa malo zúčastniť aj družstvo Juhoslávie. Zápasy sa odohrali na tenisovom štadióne Stadio del tennis di Roma. Titul získalo , ktoré sa v jedinej hranej skupine umiestnilo pred a domácim .
Výsledky.
&lt;br&gt;
PGC 54493

PGC 54493 je špirálová galaxia s priečkou v súhvezdí Had. Je členom kopy galaxií Abell 2052. Jej odhadovaný priemer je 140 000 svetelných rokov.
Zankl

Zankl je najstarší stupeň epochy pliocénu. Zodpovedá časovému rozmedziu medzi 5,332 ± 0,005 až 3,6 ± 0,005 miliónov rokov BC. Predchádza ju mesínsky stupeň miocénnej epochy a po nej nasleduje piacenzský stupeň.
V staršej literatúre do definovania slovenského názvu (2021) sa objavovalo aj označenie "zanclean"
Zanclean môže nadväzovať s regionálne používanými etapami, ako je tabiánsky alebo dácky stupeň používaný v Strednej Európe (Centrálnej Paratetýde) a teda aj na území Slovenska. Tiež zodpovedá neskorej časti stupňov hemphill až strednej časti obdobia blancan definovaných v Severnej Amerike na základe fauny suchozemských cicavcov. V Kalifornii zanclean zhruba zodpovedá delmontianskému stupňu.
Definícia.
Zanclean zaviedol Giuseppe Seguenza v roku 1868. Je pomenovaný podľa predrímskeho názvu Zancle pre talianske mesto Messàna na Sicílii.
Báza stupňa zanclean leží na hornej časti magnetickej chronozóny Cr3 (asi 100 000 rokov pred subchronozónou Thverou s normálnou polaritou C3n.4n). Báza je tiež blízko k vrstiev s vymiznutím vápnitého nanoplanktónu druhu "Triquetrorhabdulus rugosus" (báza biozóny CN10b) a na rozhraní prvého výskytu nanoplanktónu "Ceratolithus acutus". GSSP (Globálny hraničný stratotyp) pre zanclean je v blízkosti zrúcaniny starého mesta Heraclea Minoa na Sicílii.
Vrchné ohraničenie stupňa zanclean je v spodnej časti magnetickej chronozóny C2An (báza Gausskej chronozóny a v období vyhynutia planktických dierkavcov druhov "Globorotalia margaritae" a "Pulleniatina primalis").
Udalosti v zancleane.
V období pred zancleanskou transgresiou v čase 5,96 miliónov rokov BP. Stredozemné more čiastočne alebo úplne vyschlo. Zancleanska transgresia znamenala koniec mesinského stupňa. Ako voda z Atlantického oceánu prúdila cez Gibraltársky prieliv a opäť zaplavila Stredozemné more, ukončila obdobie mesinu. 
Na území dnešného Slovenska v období dáku došlo k zlomovej aktivite a výzdvihu viacerých oblastí. V dunajskej panve sedimentovalo kolárovské súvrstvie.
Majstrovstvá Európy vo volejbale mužov 1950

Majstrovstvá Európy vo volejbale mužov 1950 bol v poradí 2. turnaj majstrovstiev Európy vo volejbale mužov, ktoré do roku 1963 organizovala Medzinárodná volejbalová federácia (FIVB). Konal sa v dňoch od 14.22. októbra 1950 v Sofii, v Bulharsku, za účasti 6 tímov. Zápasy sa odohrali na cyklistickom velodróme "Kolodrum Sofia" s kapacitou 5 000 divákov. Titul získal , ktorý sa v jedinej hranej skupine umiestnil pred obhajcom prvenstva z a . Sovietsky zväz zvíťazil bez straty setu.
Nováčikom podujatia bola až pätica družstiev: Bulharsko, Maďarsko, Poľsko, Rumunsko a Sovietsky zväz. Žiadne zo západoeurópskych družstiev sa nepredstavilo. Spolu s turnajom mužov sa uskutočnil aj turnaj žien.
Výsledky.
&lt;br&gt;
Opracovisko

Opracovisko je ohraničený priestor určený na pretrénovanie a precvičenie resp. zahriatie koní účastníkov jazdeckých pretekov pred začiatkom súťaže.
Parkúrové jazdectvo.
V parkúrovom jazdectve sa ním v širšom zmysle rozumie cvičná plocha (), t. j. priestor vyhradený na trénovanie a cvičenie koní, do ktorého spadajú priestory pre lonžovanie, prácu bez kavaletov a bez skákania a priestory na skákanie. Na mnohých pretekoch sú priestory opracoviska a cvičná plocha totožné, v opačnom prípade sa opracoviskom (tzn. v užšom zmysle) rozumie priestor, na ktorom súťažiaci zahrievajú a pripravujú kone na štart v súťaži (angl. "warm up area"), približne 30 minút pred štartom. V súlade s platnými pravidlami vydanými Medzinárodnou jazdeckou federáciou (FEI) musí organizátor súťaže účastníkom poskytnúť aspoň jedno opracovisko alebo dostatočne veľkú cvičnú plochu, poskytujúcu optimálne podmienky na tréning, pričom tam musia byť umiestnené minimálne jedna kolmá a jedna šírková prekážka. V prípade dostatku priestoru a veľkého počtu jazdcov by mali byť zabezpečené ďalšie prekážky a vyhradená samostatná cvičná plocha.
Drezúra.
V drezúre musí mať opracovisko – v súlade s platnými pravidlami vydanými FEI – rozmery 60x20 m a v rámci možností rovnaký povrch ako kolbisko, pričom organizátor ho má dať súťažiacim k dispozícii dva dni pred začiatkom prvej súťaže pretekov. Ak nie je možné opracovisko zabezpečiť, organizátor musí umožniť súťažiacim cvičiť na kolbisku, pričom jeho finálne opracovanie má byť čo najtotožnejšie s finálnym usporiadaním pri súťaži. V drezúre sa opracovisko v angličtine označuje ako "exercise arena" alebo "practice arena".
Súťaž všestrannej spôsob.
Pri súťaži všestrannej spôsobilosti (military) má organizátor – v súlade s platnými pravidlami vydanými FEI – povinnosť poskytnúť jazdcom opracovisko v blízkosti súťažného obdĺžnika a parkúru a v blízkosti štartu terénnej skúšky, pričom plocha opracoviska by mala byť v rámci možností rozmermi, polohou a povrchom rovnaká ako cvičné priestory.
Kapsa

Kapsa (nárečovo aj: "kapca") môže byť:
Základná škola (Bratislava, Malokarpatské námestie 1)

Základná škola Malokarpatské námestie 1 sa nachádza v mestskej časti Bratislava-Lamač a je jedinou základnou školou v Lamači.
História.
Základná škola na Námestí Wilhelma Piecka 1 vznikla roku 1977/1978. V školskom roku 1985/1986 je až 38 tried a 1381 žiakov. Ďalší rok sa časť žiakov a učiteľov oddelila do budovy starej školy a vznikla ZŠ Borinská. V roku 1991 sa Námestie Wilhelma Piecka premenovalo na Malokarpatské Námestie. V školskom roku 1995/1996 sa opäť vyučovalo len na ZŠ Malokarpatské Námestie 1, keďže v roku 1995 zanikla ZŠ Borinská z dôvodu poklesu detí. Od roku 2002 je škola v právnej subjektivite. V roku 2002 sa riaditeľkou stáva pani Mgr.Alena Petáková, ktorá je riaditeľkou dodnes.
V súčasnosti má škola 25 tried a 606 žiakov, kde vyučuje 37-členný pedagogický zbor a 10 vychovávateľov v desiatich oddeleniach. Škola je špecializovaná na výučbu anglického jazyka a prírodovedné predmety.
Projekty.
Škola je zapojená do viacerých projektov, napríklad:
Interiér školy.
Škola má kapacitu 24 tried, tento rok je plne využitá. Každá trieda má data projektor a keramickú tabuľu. Na škole sa nachádzajú dve jazykové laboratória, učebňa informatiky, multimediálna učebňa-vybavená počítačmi, stoličkami a lavicami a data projektorom, informačno-komunikačné centrum, žiacka kuchynka, fyzikálno-chemická učebňa, dve telocvične a učebňa techniky. Okrem toho má škola aj herňu, ktorá slúži ŠKD. Školská jedáleň je moderne vybavená. Okrem toho má škola prenajíma dve triedy aj Základná umelecká škola v odboroch výtvarný a dramatický, a odbor tanečný sa nachádza v malej telocvični v telocvičniach.
Exteriér školy.
Základná škola má rozlohou veľký školský dvor, bežeckú dráhu, futbalové ihrisko, basketbalové ihrisko, a lavičky, ktoré môžu slúžiť aj na vyučovanie v prírode. Okrem toho má ešte menší školský dvor, ktorý slúži prvému stupňu na veľké, 20-minútové prestávky v jarnom a letnom období, na malom školskom dvore sú zasadené rôzne bobuľoviny, ktoré môžu slúžiť aj na vyučovanie techniky, medzi telocvičňou a budovou zš, ktorá je spojená spojovacou chodbou sa nachádza žiacka záhrada, kde sú vysadené rôzne rastliny, ktoré zasadili žiaci na hodinách techniky.
Voľnočasová aktivita.
Na základnej škole pracuje veľa záujmových krúžkov. Napríklad varenie-pečenie, chemický krúžok, florbalový krúžok alebo krúžok športové hry. Okrem toho, žiakom deviateho ročníka je poskytnuté doučovanie z matematiky a slovenského jazyka.
Výlety, akcie.
Škola každoročne poskytuje zájazdy do Anglicka, lyžiarsky výcvik, školské výlety jednotlivých tried (alebo ročníkov).
Mellon Collie and the Infinite Sadness

Mellon Collie and the Infinite Sadness je tretí štúdiový album americkej rockovej skupiny The Smashing Pumpkins, vydaný v roku 1995. Bol vydaný ako dvojalbum (v prípade CD a kazetového formátu), respektíve trojalbum (v prípade vinylového formátu).
Kým predchádzajúce dva albumy nahral (s výnimkou bicích nástrojov) v prevažnej miere frontman Billy Corgan, na tomto albume sa pri nahrávaní výraznejšou mierou podieľali aj D'arcy Wretzky a James Iha.
Z albumu vyšlo päť singlov, „Bullet with Butterfly Wings“, „1979“, „Zero“, „Tonight, Tonight“ a „Thirty-Three“.
Bubeník Jimmy Chamberlin bol počas turné k tomuto albumu vyhodený potom, ako sa spolu s Jonathanom Melvoinom, koncertným hráčom na klávesy predávkovali heroínom, pričom Melvoin na následky predávkovania zomrel.
Zoznam piesni.
Všetky piesne napísal Billy Corgan okrem uvedených
CD a kazeta.
CD 1 (Dawn to Dusk)
CD 2 (Twilight to Starlight)
Platňa.
Vinylová verzia albumu je inak usporiadaná a obsahuje ešte dve ďalšie piesne („Tonite Reprise“ a „Infinite Sadness“).
Disk 1
"Strana A (Dawn)"
"Strana B (Tea Time)"
Disk 2
"Strana A (Dusk)"
"Strana B (Twilight)"
Disk 3
"Strana A (Midnight)"
"Strana B (Starlight)"
Oľga Keltošová

Mgr. Oľga Keltošová, rodená Suchalová (* 27. február 1943, Pezinok) je slovenská publicistka a bývalá politička – ponovembrová členka Demokratickej strany a neskôr popredná politička HZDS, poslankyňa Slovenskej národnej rady a Národnej rady SR a ministerka práce, sociálnych vecí a rodiny v druhej a tretej vláde Vladimíra Mečiara.
Životopis.
V roku 1966 absolvovala žurnalistiku na Filozofickej fakulte Univerzity Komenského v Bratislave. Počas štúdia prispievala do bratislavského študentského časopisu "Echo bratislavských vysokoškolákov" a do pražského "Študenta". Po okupácii v roku 1968 sa z politických dôvodov nemohla venovať svojej profesii. V rokoch 19701971 pôsobila ako prekladateľka na Prírodovedeckej fakulte UK, venovala sa tiež publicistickej činnosti (tvorba pre deti, rozhlasové relácie, prekladateľstvo).
Po Nežnej revolúcii sa stala tlačovou tajomníčkou obnovenej Demokratickej strany, v ktorej sa pred februárom 1948 angažoval jej otec. K vstupu do DS ju presvedčil predfebruárový predák DS Martin Kvetko, ktorý sa po roku 1989 vrátil na Slovensko. Od roku 1990 zasadala za DS v Slovenskej národnej rade a v rokoch 19901991 bola podpredsedníčkou SNR. Potom prešla do novovzniknutého Hnutia za demokratické Slovensko, pretože nesúhlasila s priebehom udalostí na jar 1991, kedy bol Vladimír Mečiar odvolaný z postu slovenského premiéra. Členkou HZDS sa však stala až v roku 1992. Za toto hnutie bola vo voľbách v roku 1992 zvolená do SNR a v druhej vláde Vladimíra Mečiara zastávala až do jej pádu v marci 1994 post ministerky práce, sociálnych vecí a rodiny – najprv v slovenskej vláde v rámci ČSFR, po zániku Česko-Slovenska od 1. januára 1993 ako ministerka samostatného Slovenska. Do funkcie ministerky práce a sociálnych vecí SR sa vrátila po predčasných parlamentných voľbách v roku 1994 a zotrvala v nej do februára 1998.
V roku 1994 sa ako poslankyňa NR SR podieľala na takzvanej „noci dlhých nožov“ z 3. na 4. novembra, kde staronová vláda Vladimíra Mečiara narýchlo obsadila všetky významné parlamentné posty.
Opätovne bola ako poslankyňa NR SR zvolená v parlamentných voľbách v roku 1998. V parlamente ale zotrvala len krátko a ešte v roku 1998 vláda schválila jej vymenovanie za veľvyslankyňu SR pri OSN. Neskôr opustila HZDS (k roku 2001 je už uvádzaná ako členka pragmatického krídla HZDS, mierne kritického voči politickému štýlu Vladimíra Mečiara). 
V období od 2. januára 2007 do 20. decembra 2010 pôsobila ako starostka bratislavskej mestskej časti Lamač.
Jej prvým manželom bol študent David Jenkins, ktorého poznala na študijnom pobyte vo Veľkej Británii. Rozviedli sa po jednom roku. Druhým manželom bol spisovateľ Vlado Bednár, s ktorým sa neskôr rozviedla a ktorý tragicky zahynul v roku 1984. Tretíkrát sa vydala v roku 1982, za právnika Petra Keltoša. Rozviedli sa v roku 1999. Z manželstva s Vladom Bednárom má dve deti, Oľgu a Michala.
The Panther

The Panther môže byť:
Roger Guillemin

Roger Charles Louis Guillemin (* 11. január 1924, Dijon, Francúzsko – † 21. február 2024, San Diego, Kalifornia, USA) bol francúzsko-americký lekár a endokrinológ.
V roku 1977 získal Nobelovu cenu za fyziológiu alebo medicínu (spolu s Andrewom Schallym a Rosalyn Yalowovou), a to za objavy v oblasti regulačných hormónov v hypotalame.
Drietomica (prírodná pamiatka)

Drietomica je prírodná pamiatka v povodí potoka Drietomica v pohorí Biele Karpaty.
Nachádza sa v katastrálnom území obce Drietoma v okrese Trenčín v Trenčianskom kraji. Patrí do správy štátnej ochrany prírody Biele Karpaty. Územie bolo vyhlásené v roku 1997 na rozlohe 15,724 ha a je súčasťou Chránenej krajinnej oblasti Biele Karpaty. Ochranné pásmo nebolo určené. Na území pamiatky platí 4. stupeň ochrany.
Predmetom ochrany je: "Zachovalý podhorský tok s bohatými brehovými porastami a hodnotnou faunou hniezdiacou v brehových porastoch."
Zoznam častí seriálu American Horror Story

"American Horror Story" je americký hororový televízny seriál, ktorý mal premiéru 5. októbra 2011 na stanici FX. Seriál je antológia, čo znamená, že každá séria je samostatný príbeh s vlastnými postavami a dej má začiatok, stred a koniec.
3. augusta 2018 bola potvrdená desiata séria. 9. januára 2020 boli potvrdené aj série č. 11, 12 a 13.
Gabriela Ivana Vlková

Gabriela Ivana Vlková (* 1964, ) je česká biblistka a rehoľníčka, členka Českej kongregácie sestier dominikánok. V rokoch 20062014 bola dekankou Cyrilometodskej teologickej fakulty Univerzity Palackého ako prvá žena na čele teologickej fakulty v histórii Česka.
Životopis.
Pochádza z Nového Města nad Metují. Vyštudovala Matematicko-fyzikálnu fakultu Karlovej univerzity v Prahe (štúdium ukončila v roku 1987). V rovnakom roku sa tajne stala dominikánkou. Potom učila matematiku a fyziku na ZŠ Suchdol v Prahe. Po Nežnej revolúcii vyštudovala teológiu na Cyrilometodskej teologickej fakulty Univerzity Palackého v Olomouci (štúdium dokončené 1992; študovala, ale tajne už tri roky pred revolúciou), potom učila matematiku, fyziku a základy kresťanstva na dievčenskej katolíckej škole v Bojkoviciach (19921994).
Dekanka.
Dňa 19. apríla 2006 bola dovtedajšia prodekanka pre študijné a pedagogické záležitosti zvolená za dekanku CMTF UP v Olomouci. Pôvodne sa očakávalo, že jej vymenovanie prebehne bez ťažkostí, lebo súhlas vyjadril aj Veľký kancelár fakulty, olomoucký arcibiskup a moravský metropolita Jan Graubner, jej voľba však bola v máji vetovaná Kongregáciou pre katolícku výchovu v Ríme s odôvodnením, že nemá dostatočne dlhú prax a odbornú a publikačnú činnosť. Kongregácia má trochu iné predstavy o roli a kvalifikácii dekana než súčasný český právny poriadok a obvykle do funkcie dekana nemenuje uchádzača bez dosiahnutia aspoň docentúry (minimálne habilitáciu české zákony vyžadovali až do roku 2004), v jej prípade navyše došlo k omylu, keďže Kongregácii nebol zaslaný zoznam publikácii. Akademický senát fakulty podal proti rozhodnutiu Kongregácie odvolanie, ktoré podporil aj arcibiskup Graubner. Kongregácia v novom stanovisku z augusta 2006 voľbu akceptovala a do funkcie dekanky bola uvedená 14. septembra 2006.
Dielo.
Okrem kníh je autorkou viacero odborných a popularizačných článkov ako aj kapitol v monografiách a príspevkoch v zborníkoch.
Učebnice a vedecké publikácie
Pre širokú verejnosť
Ringier Slovakia

Ringier Slovakia Media s.r.o. (predtým aj Ringier Axel Springer Media s.r.o.) je multimediálny dom, ktorý je jednotkou slovenského internetu. Drvivá väčšina jeho portfólia si dlhodobo udržuje pozíciu najnavštevovanejších slovenských internetových portálov, ktoré sú jednotkami vo svojich segmentoch. Do portfólia patrí spravodajstvo – investigatívny portál Aktuality.sk, ženský magazín Diva.sk a športový portál Šport.sk. Súčasťou vydavateľstva sú aj ďalšie významné produkty ako Azet.sk, či komunitný portál Pokec. Prostredníctvom svojej dcérskej spoločnosti United Classifieds s.r.o., ktorá združuje portály ako Autobazar.EU či Nehnuteľnosti.sk je tiež najväčším prevádzkovateľom online inzertných portálov na Slovensku.  Ringier Slovakia zamestnáva viac ako 250 ľudí. Je súčasťou švajčiarskej skupiny Ringier AG.
Do portfólia spoločnosti v minulosti patrili značky ako Nový Čas, jeho online verzia Čas.sk, Nový Čas pre ženy. V auguste 2018 boli viaceré tituly predané konkurencii a Ringier Axel Springer SK zostáva pôsobiť už len v digitálnom priestore. 
Spojenie s Azet v 2016.
Po spojení so spoločnosťou Azet.sk, a. s., ktoré nastalo 1. júna 2016, sa Ringier Axel Springer Slovakia stal najväčším prevádzkovateľom internetového obsahu na Slovensku. Ringier Axel Springer Slovakia zamestnáva viac ako 800 ľudí v Bratislave, Žiline a Košiciach. Je súčasťou švajčiarsko-­nemeckej vydavateľskej skupiny Ringier Axel Springer Media AG, ktorá je vedúcou integrovanou multimediálnou korporáciou v strednej a východnej Európe.
V novembri 2017 Milan Dubec potvrdil, že Ringier Axel Springer Slovakia, a. s. predáva denník Nový Čas aj týždenník Nový Čas Nedeľa, ako aj ich online rozšírenia spoločnosti FPD Media finančníka Antona Siekela, ktorý má svoje vydavateľstvo Publishing House. Milan Dubec uviedol: „Predávame náš denník a tlačené magazíny s cieľom ešte viac zvýrazniť profil nášho portfólia ako vedúceho digitálneho vydavateľstva na Slovensku." Po získaní domény a obchodnej značky Aktualne.sk od News and Media Holding a. s. bola táto zlúčená s portálom Aktuality.sk, ktorý je súčasťou online portfólia Ringieru a došlo k zväčšeniu redakčného tímu. Uskutočnenie akvizície sa očakávalo v polovici roka 2018.
Rozdelenie a predaj časti portfólia FPD a NMH v roku 2018.
Slovenská pobočka nemecko-švajčiarskeho vydavateľstva sa v júli 2018 rozdelila na tri nástupnícke firmy:
Ringier Axel Springer SK zostáva pôsobiť už len v digitálnom priestore. 
Firma Nový Čas patrí do skupiny FPD Media ovládanej podnikateľom Antonom Siekelom. Od 1. augusta 2018 je vydavateľom denníka Nový Čas a nedeľníka Nový Čas Nedeľa.
Časopisy a ich weby, ktoré predal Ringier Axel Springer a od 1. augusta 2018 už oficiálne patria pod vydavateľstvo News and Media Holding:
Dŕžava

Dŕžava môže byť:
Bránka

Bránka môže byť:
Taška (rozlišovacia stránka)

Taška môže byť:
Kapca

Kapca môže byť:
Akademická knižnica

Akademická knižnica (skratka AK) môže byť:
Järvenpää

Järvenpää () je mesto v južnom Fínsku, asi 35 km severne od Helsínk. Na ploche asi 39,95 km² tu žije 41 104 obyvateľov (k 31. marcu 2016).
Leží na železničnej trati HelsinkiRiihimäki. V roku 1951 sa oddelilo od Tuusuly a obdržalo status mestečka. V roku 1967 sa stalo mestom.
Doprava.
Stredom mesta vedie železnica. Cesta do Helsínk trvá po železnici i ceste asi pol hodiny, a na letisko Helsinki-Vantaa autom asi 20 minút. Železničné spojenie s hlavným mestom je veľmi dobré. Denne ide z hlavnej stanice do Helsínk asi päťdesiat vlakov.
Kultúra.
Dva kilometre južne od centra mesta sa nachádza vila "Ainola", domov skladateľa Jeana Sibelia. Zrub navrhol architekt Lars Sonck. Skladateľ sa sem so svojou rodinou presťahoval 24. septembra 1904 a žil tu až do svojej smrti v roku 1957. Na záhrade domu je i pochovaný. Ainola je otvorená pre návštevníkov v letných mesiacoch.
V roku 1897 sa do Järvenpää presťahoval Juhani Aho so svojou manželkou Venny Soldanovou-Brofeldtovou. Žili vo vile "Värbacka" na brehu Tuusulanjärvi 14 rokov. Vila sa neskôr nazývala "Ahola".
Väčšinu života tu prežil a tiež tu zomrel skladateľ Joonas Kokkonen.
Počas roka sa v kultúrnom dome "Järvenpää-talo" konajú rôzne akcie, koncerty, divadelné predstavenia a umelecké show. Obľúbeným miestom detí je domov Pikku-Aino (malé Aino) s postavičkami z kníh Kristiiny Louhiovej.
Každý rok sa v meste uskutočňuje festival "Puistoblues" (doslova Parkové blues). Bluesový týždeň štartuje v centre mesta na ulici a pokračuje koncertmi v baroch a reštauráciach. Festival končí nedeľným koncertom vo Vanhankylänniemi.
Mestské časti.
Mesto je rozdelené do 25 mestských častí.
Solárny park Kamuthi

Solárny park Kamuthi je fotovoltaická elektráreň rozkladajúca sa na 10 km2 v Kamuthi, 90 km od Madurai, v štáte Tamilnádu, v Indii. Projekt bol zadaný firmou Adani Power. S výrobnou kapacitou 648 MW bol najväčšou fotovoltaickou elektrárňou sveta.
ABB spustilo 5 staníc, ktoré spájajú elektráreň s National Grid (národnou prenosovou sústavou) 13. júna 2016. Solárny park bol skompletizovaný 21. septembra 2016 s investíciou približne ₹4,550 crore (710 mil USD). Solárna elektráreň pozostáva z 2,5 miliónu solárnych modulov, 300 000 základov, 27 000 metrov podporných konštrukcií, 576 striedačov, 154 transformátorov a skoro 6 000 km káblov. Výstavba konštrukcií potrebných na umiestnenie solárnych panelov spotrebovala 30 000 ton galvanizovaného železa. Približne 8 500 pracovníkov inštalovalo priemerne 11 MW kapacity denne, aby projekt ukončili za 8 mesiacov.
Celý solárny park je pripojený na 400 kV stanicu patriacu Tamil Nadu Transmission Corp. Solárne panely sa každodenne vyčistia pomocou samočinného robotického systému.
Vzhľadom na solárny zdroj približne 5,56,0 kWh/m2 denne, môže byť možná ročná výroba 1,3 TWh.
Stantec Tower

Stantec Tower je mrakodrap so zmiešaným využitím vo výstavbe v oblasti Ice District v centre Edmontonu v kanadskej provincii Alberta. Kancelárska časť mrakodrapu by mala byť otvorená v roku 2018, a rezidenčná v roku in 2019. Po dokončení sa stane najvyššou budovou v Edmontone a najvyššou v Kanade mimo Toronta.
Hlavní nájomníci.
Z hlavných nájomníkov boli oznámení:
N26 (banka)

N26 (starší názov: Number 26) je nemecká internetová banka. Sídlo banky je v Berlíne a svoje služby poskytuje v celej eurozóne s výnimkou Cypru a Malty. N26 spolupracuje s nemeckou bankou Wirecard Bank nakoľko bankové služby môže poskytovať len s bankovou licenciou. Výhodou je, že vklady občanov EÚ sú chránené ako v bežnej banke. 
Vznik.
Za vznikom banky stojí dvojica nemeckých vizionárov Valentin Stalf a Maximilian Tayenthal. Službu dvojica spustila v roku 2015 v Nemecku a Rakúsku, neskôr službu rozšírili do Grécka, Španielska, Francúzska, Írska a Talianska. Od roku 2017 sa služba dostala na Slovensko.
Produkty.
Najväčším rozdielom v poskytovaní služieb oproti ostatným bankám je, že nemá žiadne kamenné pobočky a všetko prebieha prostredníctvom mobilného telefónu. Cez telefón je možné zriadenie účtu, riadenie finančných transakcií, nastavenie konta a platobnej karty a podobne. 
Mobilnú aplikáciu je možné používať v operačnom systéme Android a iOS. V prípade straty bankomatovej karty je možné ju okamžite zablokovať cez aplikáciu bez nutnosti kontaktovania zamestnancov banky. 
Banková karta je od spoločnosti MasterCard a 1 kus je k účtu zadarmo. V balíčku zadarmo je taktiež 5 výberov z akéhokoľvek bankomatu v Európe, viac ako 5 výberov je spoplatnených a výška poplatku sa líši od výšky objemu výberu peňazí. V prípade platby bankomatovou kartou sú všetky transakcie zadarmo.
The Bow

The Bow je mrakodrap a kancelárska budova v centre Calgary v kanadskej provincii Alberta, slúži ako sídlo pre Encana Corporation a Cenovus Energy. S výškou 236 metrov je po Brookfield Place druhá najvyššia kancelárska budova v Calgary a tretia najvyššia v Kanade mimo Toronta. The Bow je považovaný za začiatok prestavby Downtown East Village. Bol dokončený v roku 2012 a podľa Azure Magazine sa stal jedným z top 10 architektonických projektov sveta toho roku.
Dejiny.
Manažment projektu výstavby bola firma Matthews Southwest z Texasu, architekti Foster + Partners zo Spojeného kráľovstva a Zeidler Partnership Architects z Calgary.
Projekt dostal názov The Bow podľa svojho poloblúkového tvaru a pre výhľad na Bow River. 12. októbra 2006, Foster + Partners predstavili svoj prvý dizajn. Podľa plánov mal projekt poskytovať rovnaký priestor pre dve spoločnosti. Encana Natural Gas s viac než 3 000 pracovníkmi v Calgary a Cenovus Energy s viacej než 3 600 pracovníkmi v meste. Obe spoločnosti boli predtým rozmiestnené vo viacerých priestorov v centre mesta. Projekt mal byť, so celkovej kancelárskej plochy najväčším v meste. Výstavba začala v júni 2007 a budova bola otvorená v júni 2013 s celkovými nákladmi 1,4 mld kanadských dolárov.
9. februára 2007 EnCana predala projekt The Bow firme H&amp;R Real Estate Investment Trust za 70 miliónov dolárov. Koncom júna 2007 spoločnosť oznámila, že Portrait Gallery of Canada sa do budovy z Ottawy nepresťahuje.
Výstavba.
Základný kameň bol osadený 13. júna 2007 a práce začali na oboch stranách 6th Avenue South medzi Centre Street a 1st Street East. Betónové základy veže boli naliate počas 36 hodín 11. a 12. mája 2008. Bolo to najväčšie liatie betónu svojho druhu v Kanade a tretie najväčšie celosvetovo po Howard Hughes Center v Los Angeles a Sama Tower (Al Durrah Tower) v Dubaji.
Výstavba bola krátko zastavená v decembri 2008 kvôli 400 miliónovému nedostatku vo financovaní projektu. Projekt však pokračoval ďalej aj napriek nedoriešeným finančným záležitostiam. V apríli 2009 bola zastavená príprava sekundárnej veže plánovanej na juh od hlavnej. Projekt hlavnej veže pokračoval ďalej, potrebných 475 miliónov bolo zabezpečených. 8. júla 2010 Bow predbehla Suncor Energy Centre a stala sa najvyššou budovou v Calgary.
Public art.
Encana 16. júna 2008 potvrdila, že Jaume Plensa, umelec známy pre Crown Fountain v Chicagu, bol vybraný za autora dvoch väčších umeleckých diel pre projekt. Prvé z nich, s názvom "Wonderland", bolo odhalené 25. januára 2013 na južnej ploche. Druhé dielo, s názvom "Alberta's Dream", sa nachádza na severnej strane a zobrazuje bronzový odliatok umelca objímajúceho žijúci strom.
Ján Sinapius

Ján Sinapius (* 11. september 1667, Liptovská Teplá† okolo 1710, Oleśnica) bol sliezsky pedagóg, heraldik a spisovateľ slovenského pôvodu.
Jeho otcom bol slovenský barokový spisovateľ a prekladateľ Daniel Sinapius-Horčička. Pôsobil v Oleśnici a v Legnici.
Písal oslavné a gratulačné verše pre svetských a cirkevných hodnostárov. Ďalej je to historická divadelná hra "Alexandri Austriaci liberatum", vlastivedné dielo o olešnickom kniežatstve a náboženské diela.
Alan Arkin

Alan Wolf Arkin (* 26. marec 1934, New York, New York, USA† 29. jún 2023, Carlsbad, Kalifornia) bol americký herec, spisovateľ a režisér, nositeľ Oscara.
Životopis.
Narodil sa do rodiny učiteľky a spisovateľa, maliara a učiteľa. Keď mal 11 rokov, rodina sa presťahovala do Los Angeles. Rodičia potom museli opustiť svoju prácu pre podozrenie z podpory komunizmu. Jeho starí rodičia boli imigranti z Ukrajiny, Ruska a Nemecka.
Herectvo študoval od svojich desiatich rokov. Navštevoval školu "Los Angeles City College" a od roku 1958 do roku 1968 účinkoval vo folkovej kapele "The Baby Sitters".
Kariéra.
Je jedným zo šiestich hercov nominovaných na Oscara za svoju prvú filmovú rolu. Podarilo sa mu to s filmom "The Russians Are Coming, the Russians Are Coming" z roku 1966. O dva roky neskôr bol nominovaný znovu za film "The Heart Is a Lonely Hunter ". V roku 2007 získal Oscara za vedľajšiu úlohu vo filme "Malá Miss Sunshine". K významným oceneniam patrí aj Zlatý glóbus za film "The Russians Are Coming, the Russians Are Coming", cena BAFTA za film "Malá Miss Sunshine", za ktorý obdržal i cenu Screen Actors Guild Awards. Za svoje účinkovanie v broadwayskej divadelnej hre "Enter Laugning" obdržal Cenu Tony a to v roku 1963.
Je aj autorom niekoľkých kníh, medzi najznámejšie z nich patrí "The Clearing" alebo "The Lemming Condition".
Osobný život.
Mal troch synov z prvých dvoch manželstiev, s manželkou, psychoterapeutkou Suzanne Newlander žil v Novom Mexiku.
Majstrovstvá Európy vo volejbale mužov 1951

Majstrovstvá Európy vo volejbale mužov 1951 bol v poradí 3. turnaj majstrovstiev Európy vo volejbale mužov, ktoré do roku 1963 organizovala Medzinárodná volejbalová federácia (FIVB). Konal sa v dňoch od 15.22. septembra 1951 v Paríži, vo Francúzsku, za účasti 10 tímov. Nováčikmi podujatia boli družstvá Izraela a Juhoslávie. Titul obhájil , ktorý sa vo finálovej skupine umiestnil pred a domácim . Sovietsky zväz zvíťazil opätovne bez straty setu. Strieborné Bulharsko získalo svoju prvú medailu. Spolu s turnajom mužov sa uskutočnil aj turnaj žien.
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
Skupina C.
&lt;br&gt;
Nadstavbové skupiny.
Skupina o 7.10. miesto.
&lt;br&gt;
KN-06

KN-06 "Pon’giu-5" je severokórejský protilietadlový raketový systém stredného dosahu. 
História.
Začiatkom 21. storočia spustila KĽDR vývoj vlastného systému protivzdušnej obrany, ktorý by doplnil zastaraný sovietsky raketový systém S-200 a kanónový systém typu ZSU-23-4 "Šilka". Dôvodom bolo, že KĽDR nedokázala kúpiť čínsky HQ-9/FT-2000 alebo ruský S-300. KN-06 bol prvýkrát predstavený verejnosti na vojenskej prehliadke 10. októbra 2010.
Nie je známe, odkiaľ získala Severná Kórea potrebnú technológiu pre vyvinutie KN-06. Analytici sa však domnievajú, že technológia bola tajne dodaná KĽDR buď Čínou alebo Ruskom. V prospech týchto hypotéz hovorí viacero podobností medzi KN-06 a čínskym HQ-9/FT-2000 alebo ruským S-300P.
Od zverejnenia systému v roku 2010 boli zaznamenané tri testy KN-06. V júni 2011 informovala juhokórejská spravodajská spoločnosť Chosun Ilbo o uskutočnení úspešného testu rakiet, o ktorých sa predpokladá, že sú zo systému KN-06. Rakety leteli a následne dopadli do mora pri západnom pobreží KĽDR. Zábery z druhého testu, na ktorom sa zúčastnil aj Kim Čong-un, boli vydané severokórejským štátnym spravodajstvom KCNA dňa 2. apríla 2016. Po treťom teste z 28. mája 2017 Kim Čong-un vyhlásil, že po odstránení viacerých nedostatkov sa raketa stala operačne spôsobilou.
Popis.
KN-06 je mobilný protilietadlový raketový systém. Jednotlivé rakety majú dĺžku , priemer a hmotnosť . Na základe správ z testovania sa dá usudzovať, že rakety majú dosah približne . Odpaľovacie zariadenia rakiet sú nesené na nákladnom vozidle 6X6 s podvozkom Taepaekasan-96, ktorý vznikol v spolupráci s ruskou spoločnosťou KAMAZ. Každé vozidlo môže viesť buď dvojicu alebo trojicu odpaľovacích zariadení. 
Celý systém tak pozostáva z dvoch nákladných automobilov. Na jednom z nich sú odpaľovacie zariadenia s raketami a na druhom radarový systém 5N63 "Flap Lid", ktorý pracuje v pásme 8,0 až 12,0 GHz. Flap Lid sa javí byť severokórejskou verziou fázovaných radarov, ktoré Rusko používalo v systémoch S-300P. Ak KN-06 skutočne vychádza z prvých verzií S-300 alebo HQ-9, tak jedna batéria pravdepodobne pozostáva z riadiaceho stanovišťa, jedného rádiolokátora Flap Lid a troch až štyroch odpaľovacích zariadení.
Majstrovstvá Európy vo volejbale mužov 1955

Majstrovstvá Európy vo volejbale mužov 1955 bol v poradí 4. turnaj majstrovstiev Európy vo volejbale mužov, ktoré do roku 1963 organizovala Medzinárodná volejbalová federácia (FIVB). Konal sa v dňoch od 15.26. júna 1955 v Bukurešti, v Rumunsku, za účasti dovtedy rekordných 14 tímov. Nováčikom podujatia bola štvorica družstiev: Albánsko, Egypt, Fínsko a Rakúsko. Svoj druhý titul získalo , ktoré sa vo finálovej skupine umiestnilo pred domácim a . Obhajca prvenstva zo obsadil 4.miesto. Strieborné Rumunsko získalo svoju prvú medailu. Spolu s turnajom mužov sa uskutočnil aj turnaj žien.
Zápasy sa odohrali na novopostavenom multišportovom štadióne Stadionul Naţional ("Ľudový štadión"), v prípade nepriaznivého počasia sa zápasy presunuli do haly Complexul sportiv Floreasca.
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
Skupina C.
&lt;br&gt;
Skupina D.
&lt;br&gt;
Nadstavbové skupiny.
Skupina o 9.14. miesto.
&lt;br&gt;
Finálová skupina.
&lt;br&gt;
Eulerovský ťah

V teórii grafov sa termínom eulerovský ťah označuje taký ťah, ktorý obsahuje každú hranu grafu práve jeden krát. Zaviedol ho Leonhard Euler, keď sa v roku 1736 pokúšal vyriešiť slávny problém siedmych mostov cez Pregoľu v Kráľovci (, dnešný Kaliningrad) vo Východnom Prusku.
Ak existuje v grafe uzavrený eulerovský ťah, nazývame tento graf taktiež eulerovský. Eulerovské grafy je možné nakresliť „jedným ťahom“. Eulerovské grafy majú každý vrchol párneho stupňa.
Definícia.
Eulerovský ťah v neorientovanom grafe je taký ťah v ktorom použijeme každú hranu práve raz. Ak takýto ťah existuje graf voláme „prejazdný“ alebo semi-eulerovský.
Ak je formula_1 neorientovaný graf a formula_2 postupnosť, pre ktorú platí, že formula_3, nazývame túto postupnosť "eulerovským ťahom". Ak je formula_4, nazývame tento ťah "uzavretým".
Michal Kozelský

Michal Kozelský (* 12. marec 2000, Kavala, Grécko), známy pod prezývkou MichalPPZ, je mladý slovenský youtuber, herec, trojnásobný držiteľ Zlatej Klapky. Jeho tvorbu tvoria hlavne pranky, kde sa preslávil so sériou "Píšem textom piesní prank", ktorá sa stala jednou z najsledovanejších na YouTube. Taktiež aktívne spolupracuje s tvorcami z rôznych krajín sveta a ako jediný československý youtuber spolupracoval s youtube legendou Tobuscusom. V roku 2016 bol nominovaný do ceny Videobloger roka a v roku 2017 prvý krát učinkoval v slovenskom seriáli Rex. Učinkoval taktiež v seriáli Prázdniny, vo fifilme Krátka jar, dlhá zima alebo STAND UP. Začiatkom roka 2018 podpísal zmluvu s Českou televíziou TV Tuty a odštartoval svoju vlastnú show. V marci 2018 získal 2x prestížne filmárske ocenenie Zlatá Klapka, ktoré v roku 2019 obhájil a stanovil ich na číslo 3. V roku 2018 sa stal aj externou súčasťou časopisu Kamarát. V roku 2018 urobil úplne prvé živé interview s nórskymi dvojičkami Marcus &amp; Martinus, ktorí mali v marci koncert vo Viedni. o pár týždňov v Prahe v spolupráci s TV Tuty a časopisom Kamarát s nimi urobil druhé interview. K slávnym spevákom si pripísal aj rozhovor s anglickými spevákmi Bars and Melody či kanadským Johnnym Orlandom, ktorí mali koncert v Bratislave v auguste v roku 2018.
Herectvo.
Cez leto v roku 2017 prijal pozvanie do slovenskej verzie komisára Rexa, kde si zahral epizódnu postavu spoločne s hercami ako Lukáš Latinák alebo Juraj Bača. V októbri si zahral taktiež v trileri "Ľudská tvár" od ruského režiséra Andreia Konchalovského. Neskôr aj vo filme americko-slovenskej koprodukcie STAND UP a ukázal sa aj v 4. sérii seriálu Prázdniny. Na konte má aktuálne veľké množstvo filmov, seriálov, dokumentov, reklám.